CELEX ID: 32010R0515
Publication Date: 2010-06-15

Document:
KOMISIJOS REGLAMENTAS (ES) Nr. 515/2010
2010 m. birželio 15 d.
kuriuo iš dalies keičiamos Reglamento (EB) Nr. 1137/2007 nuostatos dėl pašarų priedo Bacillus subtilis (O35) naudojimo pašaruose, kuriuose yra natrio lazalocido, maduramicino amonio, natrio monensino, narazino, natrio salinomicino ir natrio semduramicino
(Tekstas svarbus EEE)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 13 straipsnio 3 dalį,
kadangi:
(1)
Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka.
(2)
Reglamente (EB) Nr. 1831/2003 nustatyta galimybė leidimo turėtojui pateikus prašymą ir Europos maisto saugos tarnybai (toliau - Tarnyba) pateikus nuomonę keisti leidimą naudoti pašarų priedą.
(3)
2007 m. spalio 1 d. Komisijos reglamentu (EB) Nr. 1137/2007 dėl leidimo naudoti Bacillus subtilis (O35) kaip pašarų priedą (2) dešimčiai metų suteiktas leidimas naudoti iš Bacillus subtilis DSM 17299 gautą mikroorganizmo preparatą mėsiniams viščiukams.
(4)
Leidimo turėtojas pateikė prašymą pakeisti šio priedo leidimą, kad jį būtų galima naudoti mėsinių viščiukų pašaruose, kuriuose yra kokcidiostatų natrio lazalocido, maduramicino amonio, natrio monensino, narazino, natrio salinomicino ir natrio semduramicino. Prašymui pagrįsti leidimo turėtojas pateikė atitinkamus duomenis.
(5)
Tarnyba 2010 m. kovo 10 d. dieną pateiktoje nuomonėje padarė išvadą, kad priedą Bacillus subtilis DSM 17299 galima naudoti kartu su natrio lazalocidu, maduramicino amoniu, natrio monensinu, narazinu, natrio salinomicinu ir natrio semduramicinu (3).
(6)
Reglamento (EB) Nr. 1831/2003 5 straipsnyje nustatytos sąlygos įvykdytos.
(7)
Todėl Reglamentą (EB) Nr. 1137/2007 reikėtų atitinkamai iš dalies pakeisti.
(8)
Šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 1137/2007 priedas pakeičiamas šio reglamento priedo tekstu.
2 straipsnis
Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje 2010 m. birželio 15 d.

EuroVoc Classification:
Level 1: 100151
100157
100149
100147
100156
Level 2: 100259
100215
100224
100250
100196
Level 3: 13
1277
6052
1268
3941
All Descriptors: 1277
1590
5451
5740
6052
6569